Document ID: 31985D0600

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1985 σχετικά με την εφαρμογή της μεταρρύθμισης των γεωργικών διαρθρώσεων στη Γαλλία σύμφωνα με την οδηγία 75/268/ΕΟΚ του Συμβουλίου - (Το κείμενο στη γαλλική γλώσσα είναι το μόνο αυθεντικό) - (85/600/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας σε ορισμένες μειονεκτικές περιοχές (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 13,
(1) ΕΕ αριθ. L 128 της 19.5.1975, σ. 1.
(2) ΕΕ αριθ. L 93 της 30.3.1985, σ. 1.
Εκτιμώντας:
ότι η γαλική κυβέρνηση ανακοίνωσε, σύμφωνα με το άρθρο 13 της οδηγίας 75/268/ΕΟΚ, σε συνδυασμό με το άρθρο 17 παράγραφος 4 της οδηγίας 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (3), όπως τροποποιήθηκε τελευταία από τον κανονισμό (ΕΟΚ) αριθ. 797/85:
(3) ΕΕ αριθ. L 96 της 23.4.1972, σ. 1.
- την εγκύκλιο αριθ. 5019 της 26ης Δεκεμβρίου 1984 σχετικά με τη χορήγηση εξισωτικών αποζημιώσεων για τη χειμερινή περίοδο 1984/85,
- καθώς και την υπουργική απόφαση περί καθορισμού του ύψους των ενισχύσεων που χορηγούνται σε ορισμένες κατηγορίες κατόχων γεωργικών εκμεταλλεύσεων σε ορεινές και μειονεκτικές περιοχές·
ότι, σύμφωνα με το άρθρο 13 της οδηγίας 75/268/ΕΟΚ, σε συνδυασμό με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει εάν, αφού ληφθεί υπόψη η προαναφερόμενη ανακοίνωση, οι διατάξεις σχετικά με την εφαρμογή της οδηγίας 75/268/ΕΟΚ, που ισχύουν στη Γαλλία, εξακολουθούν να πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ·
ότι οι προαναφερθείσες διατάξεις ανταποκρίνονται στους όρους της οδηγίας 75/268/ΕΟΚ·
ότι ζητήθηκε η γνώμη της Επιτροπής του ΕΓΤΠΕ σχετικά με τις χρηματοδοτικές πλευρές της υπόθεσης·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις σχετικά με την εφαρμογή της οδηγίας 75/268/ΕΟΚ, που ισχύουν στη Γαλλία, εξακολουθούν να πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ, αφού ληφθεί υπόψη η εγκύκλιος αριθ. 5019 της 26ης Δεκεμβρίου 1984 περί χορήγησης εξισωτικών αποζημιώσεων για τη χειμερινή περίοδο 1984/85, καθώς και η απόφαση της 29ης Ιανουαρίου 1985 περί καθορισμού του ύψους των ενισχύσεων που χορηγούνται σε ορισμένες κατηγορίες κατόχων γεωργικών εκμεταλλεύσεων σε ορεινές και μειονεκτικές περιοχές.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 12 Δεκεμβρίου 1985.

Labels: 18
15
19
6